РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 33
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 05.10.2022 г.

Днес, 05.10.2022 г., сряда, от 10,30 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                     ЗАМ.-ПРЕДСЕДАТЕЛ:  Йордан Стоев
                                                                         ЧЛЕНОВЕ:  Стефан Петров
                                                                                               Боян Новански
                                                                                               Огнян Дамянов

ОТСЪТВАТ: Стефан Гроздев и Олга Керелска.

           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Мая Атанасова – началник отдел „Управление на собствеността“, дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“ и Диана Стоянова – главен експерт - юрисконсулт в дирекция „Правна“.

По внесените допълнителни материали и на основание последвалите разисквания по дневния ред:

КОМИСИЯ „УПРАВЛЕНИЕ НА СОБСТВЕНОСТТА”

Р Е Ш И:

ВКЛЮЧВА в дневния ред следните допълнителни материали:

1.	Обявление от Община Нова Загора относно изменение на ПУП - ПРЗ за УПИ V-2226 _за _ОББ _и _ДЗИ, кв.124 по ПУП гр. Нова Загора , община Нова Загора. Загора.

- Инвестиции и строителство:

	1.ОТНОСНО: Решение на комисия „Бюджет и финанси“ по протокол № 35/21.09.2022 г., т. 1 във връзка с частично обезпечаване на обект: „Текущ ремонт за подмяна на дограма в кабинети на IV в Съдебна палата, бул. „Витоша“ № 2“. 
	Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	1.1.ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.
	1.2.ПРИЕМА за сведение решение комисия „Бюджет и финанси“ по протокол № 34/21.09.2022 г., по т. 14 относно разходване на целево отпуснати средства по § 10-30 „Текущ ремонт“ в размер на 911 511 лева по бюджета на ПРБ.
	1.3.ВЪЗЛАГА на дирекция „Управление на собствеността на съдебната власт“ да изпрати писмо до администрацията на главен прокурор относно съгласие за частично обезпечаване на изпълнението на обект: „Текущ ремонт за подмяна на дограма в кабинети на IV етаж в Съдебна палата, бул. „Витоша“ № 2“ за сметка на отпуснатите средства по § 10-30 „Текущ ремонт“ в размер на 911 511 лева по бюджета на ПРБ за обект: „Строително-ремонтни работи /текущ ремонт/, втори етап в недвижим имот, находящ се в гр. Варна, р-н Приморски, к.к. „Чайка“ – хотелски комплекс и кухненски блок (стара част)“, в рамките на настоящата календарна година.

	2.ОТНОСНО: Изпълнение на решение по т. 4.5 от Протокол № 28/31.08.2022 г. относно осигуряване на средства за изграждане на нова захранваща линия и преработка на ел. табла в сградата на Съдебна палата – Пазарджик.
	Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ПРИЕМА доклада на инж. Стоянка Георгиева - главен експерт в отдел „Инвестиции и строителство“, дирекция „Управление на собствеността на съдебната власт“.

2.2. ПРИЕМА за целесъобразно осигуряването на финансови средства по бюджета на Окръжен съд – Пазарджик, в размер на 7 317,24 лв. с ДДС, за изпълнение на СМР за изграждане на нова захранваща линия и преработка на ел. таблата в сградата на Окръжен съд – Пазарджик, съгласно икономически най-изгодната оферта, предоставена от административния ръководител на Окръжен съд – Пазарджик. 

Мотиви: Изпълнението на СМР за изграждане на нова захранваща линия и преработка на ел. таблата в сградата на Окръжен съд – Пазарджик е във връзка с увеличаване на предоставената  мощност на сградата.

2.3. ПРЕДЛАГА на Комисия „Бюджет и финанси“ към Пленума на ВСС да бъдат отпуснати финансови средства в общ размер на 7 317,24 лв. с ДДС за изпълнение на СМР за изграждане на нова захранваща линия и преработка на ел. таблата в сградата на Окръжен съд – Пазарджик, във връзка с увеличаване на предоставената мощност за сградата. Средствата да се осигурят по § 51-00 „Основен ремонт на ДМА“ за сметка на „Разходи за такси към експлоатационни дружества и други за обекти“.

2.4. ВЪЗЛАГА на дирекция „Управление на собствеността на съдебната власт“ при следваща актуализация на Инвестиционната програма на ВСС за 2022 г. да отрази промяната по т. 2.3.

2.5. ИЗПРАЩА решението на Комисия „Бюджет и финанси“ към Пленума на Висш съдебен съвет по компетентност за корекция на бюджета на Окръжен съд – Пазарджик и на административния ръководител на Окръжен съд – Пазарджик за сведение.

	3.ОТНОСНО: Изпълнение на решение по т. 6.4 от протокол № 28/31.08.2022 г. на Комисия „Управление на собствеността“ към Пленума на Висшия съдебен съвет във връзка с обект „Изграждане на външно захранване на обект „Основен ремонт по преустройство на част от обществена сграда на пл. „Акад. Николай Хайтов“ № 8 в гр. Асеновград за нуждите на РС - Асеновград“.
	Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ПРИЕМА доклада на инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“ в АВСС.

3.2. ПРИЕМА за изпълнител на строителство с предмет „Изграждане на външно електрозахранване на обект „Основен ремонт по преустройство на част от обществена сграда на пл. „Акад. Николай Хайтов“ № 8 в гр. Асеновград за нуждите на РС - Асеновград“ - „ЕЛЕКТРОМОНТАЖИ ПБ“ – България, с ценово предложение 14 136,50 лв. без ДДС или 16 963,80 лв. с ДДС. За обекта са осигурени средства по § 51-00 „Основен ремонт на ДМА“ от бюджетен ред „Неразпределен резерв за проектиране, основен ремонт на сгради“.

3.3. ВЪЗЛАГА на дирекция „Управление на собствеността на съдебната власт“ да изпрати необходимата документация, чрез главен секретар на ВСС до дирекция „Правна“, отдел „Обществени поръчки“ в АВСС, за предприемане на действия по компетентност относно сключване на договор с определения изпълнител по т. 3.2.

- Текущи ремонти:

	4.ОТНОСНО: Писмо от административния ръководител на Окръжен съд – Силистра за използване на реализирана икономия от целеви средства по §10 - 30 в сграда на ОС – Силистра.
	Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.
4.2. ПРИЕМА за необходимо изпълнение на разширение на съществуващата пожароизвестителна система /ПИС/ в сградата на съда на ул. „Симеон Велики“ № 31, гр. Силистра на стойност 1 394,28 лв. с ДДС, съгласно представената оферта от административния ръководител Окръжен съд – Силистра.

Мотиви: Разширяването на съществуващата ПИС в сградата на съда попада в обхвата на чл. 12 и §1 от Правила за планирането, осигуряването на средства и извършването на текущ ремонт на сградния фонд на съдебната власт /Правилата/. С изпълнението на разширяването на ПИС сградата на ОС – Силистра ще отговаря на нормативните изисквания от Наредба №8121з-647 и ще предоставя навременна индикация при възникване на пожар в гаража, котелното и главното ел. табло.

4.3. ДАВА СЪГЛАСИЕ средствата в размер на 1 394,28 лв. с ДДС, да бъдат осигурени от реализираната икономия в размер на 1 882,15 лв. с ДДС по § 10 – 30 „Текущ ремонт“ по бюджета на ОС – Силистра.

Справка за отпуснатите средства на ОС – Силистра
за периода 2017 г. – 2021 г.
година | Корекция на бюджета на ОСВ за извършване на текущ ремонт | Вид на текущия ремонт
2017 | 1 080,00 лв. | частичен текущ ремонт на котелно отделение
2018 | 0,00 лв. | няма
2019 | 14 563,00 лв. | почистване на цветна мозайка, циклене и лакиране на паркет, монтирането на первази и частично пренареждане на паркет.
2020 | 0,00 лв. | няма

2021

7 100,00 лв.

24 541,16 лв.

Подмяна на вратите на централният вход и укрепване на входа с метални решетки срещу проникване. Подмяна на вратите на гаража.
почистване фасада, вкл. почистване петна, графити и др.

4.4. ИЗПРАЩА решението на Комисия „Бюджет и финанси“ към Пленума на ВСС за сведение.
4.5. УКАЗВА на административния ръководител на ОС – Силистра след изпълнение на разширяването на ПИС по т. 4.2 да предостави в отдел „Инвестиции и строителство“ на дирекция „Управление на собствеността на съдебната власт“ информация съгласно чл.10 по реда на Правилата. 
4.6. ИЗПРАЩА решението на административния ръководител на ОС - Силистра за сведение и изпълнение.

	5.ОТНОСНО: Писмо от административния ръководител на Окръжен съд - Шумен за осигуряване на средства за авариен ремонт на асансьор в сградата на ул. „Съединение“ № 1, гр. Шумен.
	Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	5.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.
	5.2.ПРИЕМА за неотложно и целесъобразно извършване на подмяна на мотор - помпа с нова на асансьорна уредба с 4 (четири) спирки /АСУ/ в сградата на Окръжен съд /ОС/ - Шумен ул. „Съединение“ № 1, гр. Шумен, на стойност 3 238,00 лв. с ДДС, съгласно предоставената от административния ръководител на съда оферта.

	Мотиви: Налице е необходимост от извършване на неотложен авариен ремонт за подмяна на дефектиралата мотор - помпа, поради това че към настоящия момент АСУ не функционира, което затруднява работата на съда, и придвижването в сградата на хора в неравностойно положение.
На основание чл. 12, във връзка с §1 от Допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт е необходимо ремонтът да бъде обезпечен. 
Справка за отпуснатите средства на ОС – Шумен
за периода 2017 г. – 2021 г.

година | Корекция на бюджета на ОСВ за извършване на текущ ремонт | Вид на текущия ремонт

2017

1 685,00 лв.
4 455,00 лв.

ремонт на покрив
ремонт на съдебна зала.

2018

5 405,00 лв.

2 817,00 лв.

1 142,00 лв.

1 301,00 лв.

текущ ремонт на фоайе и коридор 
строително монтажни работи/СМР/
обзавеждане на център по медиация
за извършване на непредвидени и неотложни разходи за подмяна на дефектирала техника в системата за видеонаблюдение.

2019 | 109 695,00 лв. | демонтаж, доставка и монтаж, включително тръбни разводки на конвектори на охладителна инсталация.

2020

3 069,00 лв.
46 515,00 лв.

аварийно водотвеждане покрив.
ремонт на фирмено отделение, преддверие, бивша стая информационно обслужване, стълбищни клетки, фоайета, коридори и гаражи – основно  шпакловъчно- бояджийски работи по етажите - 1640 м2 и хидроизолационни работи по гаражите.

2021

33 266.89 лв.

20 684.64 лв.

ремонт на сградно и фасадно осветление - вариант 2 - изцяло ново с LED осв.тела - 521 бр. и LED прожектори - 47 бр.
настилка от гранит по външни площадки и стъпала, вкл. первази. Възстановяване мазилка по колони и фасади на централен вход.

5.3.ПРЕДЛАГА на Комисия „Бюджет и финанси“ към Пленума на Висшия съдебен съвет да бъде коригиран бюджета на ОС - Шумен със сумата от 3 238,00 лв. с ДДС за неотложен авариен ремонт за подмяна мотор – помпа на асансьорна уредба/АСУ/ в сградата на ул. „Съединение“ № 1, гр. Шумен. Средствата следва да се осигурят от неразпределения резерв за непредвидени неотложни разходи по бюджета на съдебната власт.
5.4.ПРЕДЛАГА на Комисия „Бюджет и финанси“ към Пленума на Висш съдебен съвет при постъпване на сума за дефектиралата мотор - помпа на АСУ в ОС – Шумен по сметката на ВСС от страна на „Евроинс“ АД по заведена щета, съгласно договор № ВСС – 342/11.01.2021 г., със същата да бъде увеличен неразпределения резерв за непредвидени неотложни разходи по бюджета на съдебната власт.
5.5.ИЗПРАЩА решението на Комисия „Бюджет и финанси“ към Пленума на Висшия съдебен съвет по компетентност.
5.6.ИЗПРАЩА решението на административния ръководител на ОС - Шумен за сведение.

	- Управление на собствеността:

6.ОТНОСНО: Проект на решение за съгласуване на проект на Решение на Министерски съвет за изменение на Решение № 578 на Министерския съвет от 2017 г. за безвъзмездно предоставяне за управление на част от имот – публична държавна собственост, на Висшия съдебен съвет /ВСС/, за нуждите на Районния съд /РС/ - Карлово.
Приложение: Доклад от Мая Атанасова - началник отдел „Управление на собствеността“, дирекция „Управление на собствеността на съдебната власт.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1. ПРИЕМА доклада на Мая Атанасова – началник на отдел „Управление на собствеността“, дирекция „Управление на собствеността на съдебната власт” в АВСС.
6.2. ПРЕДЛАГА на Пленума на Висшия съдебен съвет да приеме следното решение:
1. СЪГЛАСУВА на основание чл. 34, ал. 1 от Устройствения правилник на Министерския съвет и на неговата администрация материалите, изпратени с писмо рег. № ВСС - 12459/27.09.2022 г. от главния секретар на Министерство на регионалното развитие и благоустройството /МРРБ/ относно проект на решение на Министерския съвет за изменение на Решение № 578 на Министерския съвет от 2017 г. за безвъзмездно предоставяне за управление на част от имот – публична държавна собственост, на Висшия съдебен съвет, за нуждите на Районния съд - Карлово.
2. ИЗПРАЩА решението на главния секретар на Министерството на регионалното развитие и благоустройство, по компетентност, в срока по чл. 34, ал. 1 от УПМСНА.   
6.3. ВНАСЯ предложението като редовна точка в следващото редовно заседание на Пленума на Висшия съдебен съвет.

7.ОТНОСНО: Проект на решение за съгласуване на решение на Министерския съвет за безвъзмездно предоставяне за управление на част от имот - публична държавна собственост на Висшия съдебен съвет /ВСС/, за нуждите на Върховния административен съд.
Приложение: Доклад от Стоян Димитров – главен експерт – юрист в  отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

7.1.ПРИЕМА доклада на Стоян Димитров – главен експерт - юрист в отдел „Управление на собствеността“, дирекция „Управление на собствеността на съдебната власт“.
7.2.ПРЕДЛАГА на Пленума на Висшия съдебен съвет да приеме следното решение:
1. СЪГЛАСУВА на основание чл. 34, ал. 1 от Устройствения правилник на Министерския съвет и на неговата администрация материалите, изпратени с писмо рег. № ВСС - 13400/27.09.2022 г. на главния секретар на Министерство на регионалното развитие и благоустройството /МРРБ/ относно проект на решение на Министерския съвет за безвъзмездно предоставяне за управление на част от имот - публична държавна собственост, намиращ се в област София, община Столична, гр. София, район „Възраждане“, пл. „Света Неделя“ № 6, сграда № 3, ет. 4, представляваща част от самостоятелен обект в сграда с идентификатор 68134.304.405.3.4 по кадастралната карта и кадастралните регистри на гр. София, съставляваща стая № 312, с площ около 22 кв. м, целият със застроена площ 294,53 кв. м, подробно описан в Акт за публична държавна собственост № 10766/22.04.2021 г. на ВСС, за нуждите на Върховен административен съд /ВАС/, поради отпаднала необходимост за Комисията за противодействие на корупцията и за отнемане на незаконно придобитото имущество.
2. ИЗПРАЩА решението на главния секретар на Министерство на регионалното развитие и благоустройството по компетентност, в срока съгласно чл. 34, ал. 1 от УПМСНА.

7.3. ВНАСЯ предложението като редовна точка в следващото редовно заседание на Пленума на ВСС.

-	Разни.

Допълнителни точки, включени за разглеждане
в заседанието на Комисия „Управление на собствеността”

	8.ОТНОСНО: Обявление от Община Нова Загора относно изменение на ПУП- ПРЗ за УПИ V-2226 _за _ОББ _и _ДЗИ, кв.124 по ПУП  гр. Нова Загора , община Нова Загора. Загора.
Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

8.1.ПРИЕМА за сведение обявление от Община Нова Загора вх. № ВСС-12364/20.09.2022 г. за изготвен проект за изменение на ПУП - Плана за регулация и застрояване за УПИ V-2226 с отреждане  за ОББ и ДЗИ, кв.124 по ПУП/ПИ с идентификатор 51809.504.2226 по КККР/, гр. Нова Загора, общ. Нова Загора.
8.2.ПРИЕМА, че няма основания за възражение по съобщения по реда на чл.128 от Закона за устройство на територията с обявление № АГ-05-59/19.09.2022 г. от община Нова Загора проект  за изменение на ПУП - Плана за регулация и застрояване за УПИ V-2226 с отреждане  за ОББ и ДЗИ, кв.124 по ПУП/ПИ с идентификатор 51809.504.2226 по КККР/, гр. Нова Загора, общ. Нова Загора.
8.3.ИЗПРАЩА решението на Кмета на Община Нова Загора за действие по компетентност и на административния ръководител на РС – Нова Загора за сведение.

ЗАМЕСТНИК-ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ ЙОРДАН СТОЕВ